**FARSKÉ OZNAMY – filiálky NEMČICE // Farnosť Topoľčany**

**28. nedeľa v cezročnom období**

(11.10. – 17.10.2020)

▪ **Sv. omše v týždni a ich úmysly:**

*Streda*: 18.00 h. + Rudolf a Mária a rodičia z oboch strán

*Piatok*: 18.00 h. + František a Božena Justoví

*Nedeľa*: 9.00 h. + Oľga Kostolná (1. výročie)

10.30 h. Na úmysel celebranta

▪ **Liturgický kalendár:**

*Streda*: Sv. Kalixta I., pápeža a mučeníka

*Štvrtok*: Sv. Terézie od Ježiša, panny a učiteľky Cirkvi

*Piatok*: Sv. Margity Márie Alacoque, panny

*Sobota*: Sv. Ignáca Antiochijského, biskupa a mučeníka

*Nedeľa*: 29. nedeľa cez rok (MISIJNÁ NEDEĽA)

▪ Dovoľujeme si pripomenúť, že slovenskí biskupi až do odvolania veriacim udelili dišpenz (oslobodenie) od povinnej účasti na nedeľnej sv. omši. Súčasne rizikovým skupinám ľudí odporúčajú, aby počas tohto ohrozujúceho obdobia radšej sledovali bohoslužby prostredníctvom rádia a televízie.

▪ Celodenná adorácia vo farskom kostole v Topoľčanoch vo štvrtok ostáva zachovaná a rovnako tam v jednotlivé dni týždňa je kostol počas dňa otvorený.

▪ Ďakujeme za ešte poskytnuté a venované milodary na opravu organa v Nemčiciach, ktoré po úhradách všetkých faktúr tentoraz použijeme na zriadenie elektroinštalácie k novému organovému ventilátoru, ktorý spolu s novými mechmi nebudú vo veži kostola, ale v miestnosti rovno za organom. Podobne z týchto milodarov kúpime novú špeciálnu lampu na osvetlenie nôt pre organistov a na zavedenie nového led-osvetlenia organových pedálov.

▪ V tomto čase sa zvonček v kostole fyzicky nevyberá, ale kto pri sv. omši chce obetovať svoj zvončekový milodar, môže tak učiniť vhodením svojho príspevku do pokladničky, ktorá sa nachádza pri východe z kostola. Obdobne budúca nedeľa 18.10. je *Misijnou nedeľou*. Kto by o týždeň v nedeľu chcel podporiť misie, môže tak spraviť podobným spôsobom. Všetkým dobrodincom a podporovateľom úprimne ďakujeme a vyjadrujeme srdečné Pán Boh zaplať a odmeň!